หุ้น11พ.ย.ยั้งไม่อยู่ร่วง 12 จุด
ดัชนีหุ้นวันที่11 พ.ย. ปิดที่จุดต่ำสุดของวัน 1,029.86 จุด ลดลง 12.42 จุด (1.19%) และแตะจุดสุงสุดที่ระดับ 1,049.18 จุด มูลค่าการซื้อขาย 40,097 ล้านบาท
11 พ.ย. 2553

ดัชนีหุ้นวันที่11 พ.ย. ปิดที่จุดต่ำสุดของวัน 1,029.86 จุด ลดลง 12.42 จุด (1.19%) และแตะจุดสุงสุดที่ระดับ 1,049.18 จุด มูลค่าการซื้อขาย 40,097 ล้านบาท 
นายชัย จิรเสวีนุประพันธ์ ผู้จัดการฝ่ายกลยุทธ์การลงทุน บล.พัฒนสิน เปิดเผยว่า วันนี้หุ้นเอเชียเคลื่อนไหวทั้งในแดนบวกและลบสลับกันไปตามปัจจัยของแต่ละประเทศ โดยเกาหลีใต้ปิดลบเพราะธนาคารกลางเริ่มพูดถึงมาตรการสกัดเงินร้อนเพราะเงินสกุลวอนมีการแข็งค่ามาก ขณะที่จีนและฮ่องกงปิดบวกได้เพราะได้รับอานิสงส์ที่มูดีส์ได้เพิ่มอันดับเครดิตพันธบัตรรัฐบาลในมุมมองที่ดีขึ้น 
สำหรับตลาดหุ้นไทยก็ 1-2 วันนี้ไม่มีปัจจัยโดดเด่นทำให้ วันนี้จึงเคลื่อนไหวไปตาม 2 ปัจจัย คือ มีการเก็งกำไรหลักทรัพย์ที่ได้รับการคำนวรในดัชนี MSCI เพิ่มอย่าง บริษัท การบินไทย (THAI) และ บริษัท อินโดรามา เวนเจอร์ส (IVL) 
ขณะที่อีกส่วนหนึ่งเป็นการพักฐานของหุ้นกลุ่มขนาดใหญ่ซึ่งมีผลทำให้ดัชนีปรับลงตาม ส่วนหนึ่งอาจเป็นเพราะนักลงทุนรอความชัดเจนว่าทางการกลุ่มเอเชียจะมีมาตรการมาสกัดเงินร้อนหรือไม่ รวมทั้งดูทิศทางที่กลุ่มประเทศจี 20 จะมีการหารือการควบคุมดูแลเรื่องอัตราแลกเปลี่ยนอย่างไร ดังนั้นช่วงนี้ควรติดตามอัตราแลกเปลี่ยนเงินสกุลต่างๆ ให้ดี
สำหรับพรุ่งนี้ดัชนียังเคลี่อนไหวในลักษณะปรับฐานอยู่ คาดว่าส่วนใหญ่รอดูความชัดเจนของมาตรการต่างๆ มองแนวต้านที่ 1,040-1,045 จุด และแนวรับที่ 1,020 จุด
หลักทรัพย์ที่มีมูลค่าการซื้อขายสูงสุด 5 อันดับ ได้แก่
PTL          มูลค่าการซื้อขาย 2,668 ล้านบาท ปิดที่ 40.75 บาท เพิ่มขึ้น 1.75 บาท (+4.49%) 
PTTAR     มูลค่าการซื้อขาย 2,308, ล้านบาท ปิดที่ 35.50 บาท ลดลง 1.25 บาท (-3.40%) 
PTT          มูลค่าการซื้อขาย 1,700, ล้านบาท ปิดที่ 333.00  บาท ลดลง 4.00 บาท (-1.19%)  
BANPU    มูลค่าการซื้อขาย 1,437, ล้านบาท ปิดที่ 796.00 บาท ลดลง 8.00 บาท (-1.00%)  
CPF         มูลค่าการซื้อขาย 1,335, ล้านบาท ปิดที่ 22.10  บาท ลดลง 0.60 บาท (-2.64%)